
Sfântul Benedict avea o soră geamănă, Scolastica numită, care, prin bunăvoirea 
Atotputernicului Dumnezeu, din tinereţe, ducea viaţă sfântă. Deci, aceasta, o 
dată pe an, obişnuia a veni la fericitul său frate. lar cuviosul, cu ucenicii săi, se 
pogorau acolo, aproape, afară de poarta mănăstirii, la o casă, ce o făcuse anume 


pentru aceasta şi vorbeau. Deci, mergând într-o zi, după obicei, în casa aceea, au 
petrecut toată ziua în sfințitele cuvinte şi în povestirile Scripturilor, celor de 
Dumnezeu insuflate. lar, după ce s-a făcut seară şi a înnoptat, au stat şi au 
mâncat. Și, mâncând şi vorbind din Sfintele Scripturi, au întârziat şi a trecut cea 
mai mare parte a nopții. 


Deci, acea prea sfințită şi cinstită fecioară şi soră după trup a Sfântului a cerut, 
zicând: "Te rog, pe tine, fratele meu, să nu lăsăm noaptea aceasta şi să o 
petrecem ajungând la ziuă, vorbind despre cereasca bucurie şi despre Viaţa 
veşnică”. 


lar fericitul, i-a răspuns ei: Ce zici, soră ? Afară din chilia mea nu pot să 


rămân”. Şi era o vreme aşa de bună şi senin, încât nu se vedea nici un nor. 


lar acea prea sfântă fecioară, văzând că fratele său nu s-a plecat la rugămintea ei 
şi-a împreunat degetele mâinilor şi şi-a pus mâinile sale pe masă şi, plecându-şi 
capul pe mâini, rugă pe Atotputernicul Dumnezeu. Şi, îndată ce şi-a ridicat capul 
de pe masă, s-au făcut atâtea fulgere şi tunete și atâta ploaie s-a pogorât, încât 
nici fratele său, nici însoțitorii lui, nu se puteau duce la mânăstire şi nici măcar 
să iasă în pragul uşii. lar aceasta s-a făcut pentru rugăciunea surorii Sfântului şi 
pentru lacrimile ce le-a vărsat, rezemându-și capul pe masă. 


lar Sfântul, văzând că a se duce la mânăstire, după cum voia şi zicea, era cu 
neputinţă, pentru învolburarea cea mare a fulgerelor şi a tunetelor și pentru 
potopul ploii aceleia, s-a întristat și a zis către sora sa: 


lar ea, răspunzând, a zis: "Eu te-am rugat şi nu m-ai ascultat. Am rugat pe 
Dumnezeu şi m-a ascultat pe mine. Acum ieşi, de poţi, şi, lăsându-mă, du-te la 
mânăstire". 


Deci, rămânând Sfântul, fără voia sa, au petrecut toată noaptea aceea priveghind, 
întru cuvintele vieţii veșnice şi întru povestirile Sfintelor Scripturi. 


ȘI aceasta am spus-o, ca să arăt că Sfântul a voit să facă un lucru şi n-a putut: că, 
precum am spus, sunt lucruri pe care uneori Sfinţii le cer de la Dumnezeu şi nu 
le dobândesc. lar dimineaţa, cinstita fecioară s-a dus la chilia sa, iar omul lui 
Dumnezeu, la mânăstire. 


Și după trei zile, stând în chilia lui şi-a ridicat ochii în văzduh şi a văzut sfântul 
suflet al cuvioasei sale surori, că ieşise din trup, în chip de porumbel şi se suia la 
cele cereşti. Și, împreună bucurându-se de atâta slavă a surorii sale, Atot- 


puternicului Dumnezeu i-a mulțumit, în laude şi în cântări şi sfârşitul ei l-a arătat 
fraților. 


